《送黄机宜叔愚归省四明》
宋代·喻良能

洒落孤标第一流，笑谈倾座气横秋。聊参机密东州幕，曾与风流玉局游。

听雨忽惊形梦寐，临风那肯更迟留。橘堂想像多佳致，恨不追参李郭舟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。